Diari Oficial de la Generalitat Valenciana


Sumari del DOGV 8588, del 10-07-2019 (2019/6864)

Convocatòria de tres beques per a la formació professional arxivística en les Corts Valencianes.
------------------------------------------------------------------------------------------------

### Dades del document

Número de DOGV
:   8588

Data del DOGV
:   10-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6864


Data del document
:   03-07-2019

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública

Convocatòria de tres beques per a la formació professional arxivística en les Corts Valencianes. [2019/6864]  
Resolució del lletrat major  
De conformitat amb el primer incís del primer apartat de l'article 34 del Reglament de les Corts Valencianes (BOC núm. 359, de 03.05.2019), fent ús de la delegació conferida per la Mesa de les Corts Valencianes, en virtut de l'Acord 3.173/IX, de 12 de febrer de 2019, de la Mesa de les Corts Valencianes, sobre la delegació en el lletrat major-secretari general de la competència per a dictar les resolucions que a la Mesa de les Corts Valencianes li corresponga adoptar en els afers i expedients en matèria de personal, a instància de la direcció de l'Àrea Administrativa Parlamentària, vistos els informes jurídic i econòmic i amb l'informe de fiscalització favorable de la Intervenció de les Corts Valencianes, resolc:  
  
Primer  
Convocar tres beques de formació professional arxivística, relacionada amb l'activitat parlamentària i administrativa i els fons documentals d'aquesta institució, d'acord amb les bases aprovades per la Mesa de les Corts Valencianes en la reunió de 26 de juny de 2019 i publicades en el BOCV número 11, de 3 de juliol de 2019.  
  
Segon  
Les beques contingudes en aquesta convocatòria es concediran amb càrrec al pressupost de les Corts Valencianes per a l'any 2019, per un import global de 12.000 euros (dotze mil euros), amb càrrec a la línia pressupostària 891.156.48549, «Beques a l'estudi».  
  
Tercer  
Segons la base tercera de l'Acord de Mesa de 26 de juny de 2019 referenciat, el termini de presentació de sol·licituds serà de quinze dies hàbils comptadors des de l'endemà de la publicació d'aquesta resolució de convocatòria en el Diari Oficial de la Generalitat Valenciana i en el Butlletí Oficial de les Corts Valencianes.  
  
Quart  
La comissió d'avaluació per a la present convocatòria queda conformada per les següents persones:  
- Presidència: Juan Antonio Martínez Corral, lletrat de les Corts Valencianes.  
- Vocals:  
- Joaquín José Marco Marco, lletrat de les Corts Valencianes.  
- Ferran Garcia i Mengual, director p. p. de l'Àrea Administrativa Parlamentària.  
- María José Cubells Puertes, arxivera de les Corts Valencianes.  
- Secretària: Asunción Cabedo Llorens, cap del Departament de Personal.  
  
La present resolució pot ser recorreguda en el termini d'un mes mitjançant un recurs potestatiu de reposició davant de la Mesa de les Corts Valencianes, en els termes previstos en l'article 123 i següents de la Llei 39/2015, d'1 d'octubre, del procediment administratiu comú de les administracions públiques, o directament davant del Tribunal Superior de Justícia de la Comunitat Valenciana, en aplicació de la Llei 39/1998, de 13 de juliol, reguladora de la jurisdicció contenciosa administrativa.  
  
  
Palau de les Corts Valencianes, València, 3 de juliol de 2019.- El lletrat major: Francisco J. Visiedo Mazón.